Grace Mugabe hét diplomatieke immuniteit, sê minister | Maroela Media
Video: Stormweer woed voort in die Kaap
Grace Mugabe hét diplomatieke immuniteit, sê minister
Die kennisgewing wat in die Government Gazette gepubliseer is (Foto: Twitter)
Die Suid-Afrikaanse regering het Sondagmiddag bevestig die Zimbabwiese presidentsvrou, Grace Mugabe, het wél diplomatieke immuniteit en is daarom terug na Zimbabwe.
Mugabe het Sondag na Zimbabwe teruggekeer ten spyte van talle eise dat sy vervolg moet word nadat sy glo onlangs 'n vrou in 'n hotel in Sandton aangerand het.
'n Verslag van die Zimbabwiese nasionale uitsaaier, ZBC, het beeldmateriaal vertoon van die presidentsvrou wat saam met pres. Robert Mugabe by die Harare-lughawe aankom. Pres. Mugabe het 'n beraad vir Suider Afrikaanse leiers in Pretoria bygewoon.
Volgens berigte het die presidentspaar die land in die middel van die nag verlaat.
Maite Nkoane-Mashabane, minister van internasionale betrekkinge en samewerkingsooreenkomste, sê sy het aan Mugabe diplomatieke immuniteit verleen op grond van die "Wet op Diplomatieke Immuniteite en Voorregte".
Mashabane se bevestiging is in die Staatskoerant gepubliseer.
John Steenhuisen, DA-hoofsweep, het Sondag in 'n verklaring gesê die DA sal 'n onmiddellike parlementêre ondersoek na die regering se medepligtigheid van stapel stuur nadat die regering Grace Mugabe toegelaat het om die land te verlaat om sodoende kriminele vervolging vry te spring.
Die ondersoek moet volgens Steenhuisen die ministers van polisie, internasionale betrekkinge en samewerking, asook dié van verdediging en militêre veterane insluit.
"Dit is eenvoudig onverklaarbaar hoe so iets weer kon gebeur. Dit is weer 'n bewys dat die ANC sal doen net wat hy wil om sy vriende te beskerm," het Steenhuisen gesê.
Meer bekend oor Roedtan-plaasaanval; verdagtes steeds soek
18 dood, nege beseer in gru-ongeluk
Gister het iemand terloops gese die saak gaan of grap van jaar of saak van die jaar wees. Lyk nie of hy ver uit was met grap van jaar ! iewers het ek vanoggend gelees die persoon word 3mnd gegun om haar oor te gee of wat ookal. Sorry vir die organisasie sy is weg – op die vliegtuig geklim en sy is weg – Bere maar die kameras van dai saak daar gaan niks kom nie. Ek dink ook daar is veel meer agter die storie as wat gespreek word.
Behoed jou kamerade. "Birds of a feather flog together" sic
Dit verbaas my nie eers nie. Het dit van dag 1 af geweet.
Ek het dit geweet, Daar nnie n manier dat ons regeering haar sou laat arresteer nie, Ek het geweet sy gaan los kom, Engels moes maar die geld gevat het
Nie trots Suid Afrikaner
Dit was nou al duidelik vir meeste "heldersiende" Suid Afrikaners dat niks hiervan sou kom nie. Dis tyd om te aanvaar dat ons land die grap van die eeu is.